SESAME WORKSHOP PIEDĀVĀ
Dzelzs Meitene, lūdzu, man vajag to zibatmiņu.
Un man vajag patiesību.
Jūs to tik ļoti gribat?
Labi. Atdošu, tiklīdz aizvedīsiet mūs pie burvja. Īstā.
Laba doma. Lūk, kā var izmantot smadzenes.
Vai varam nestrīdēties? Man nepatīk konflikti.
Jā, labi. Aizvedīsim jūs pie burvja.
Bet man ar viņu jāsazinās.
Palieciet šeit un nekustieties! Mēs atgriezīsimies.
Ko tu dari?
Paklau! Filmā... -Šī nav filma.
Zinu, bet tas šajā situācijā nav svarīgi.
Filmā burvis ir tikai kaut kāds čalis, vai ne?
Īstu spēju viņam nav. -Un?
Un mums tikai jāpanāk, lai viņi domātu, ka runā ar burvi.
Tas man patīk.
Bet kur mēs atradīsim kādu, kas notēlos burvi?
Sper Semīrs,
un bumbu noķer Idriss. Jā.
Kas atkal?
Rakstošais spoks
Tev jāpalīdz. -Atvainojiet! Es nevaru.
Dzelzs Meitene paņēma Olivera zibatmiņu.
Paga! Kādu zibatmiņu? -Garš stāsts.
Jā. Spoks uzrakstīja: "Panāciet taisnīgumu!"
Uz Olivera galda bija forši taisnīguma svari,
un bija jāizmanto šaha figūras... -Čārlij!
Jā. "Garš stāsts" nozīmēja: garo stāstu nestāstīsim. Skaidrs.
Lai vai kā... Vai palīdzēsi?
Semīr, spēlē ar mani!
Labprāt, bet es pavadu laiku ar brāli.
Viņš ir svarīgāks.
Atvainojiet, bet... man nav laika.
Laiku var izbrīvēt.
Mēs palīdzēsim ar Idrisu vai citiem darbiem.
Ko vien vajag.
Ļoti laipni, bet kāpēc lai jūs to darītu?
Tāpēc, ka tu šajā lietā esi svarīgs.
Viņai taisnība. Mēs trīs esam vienīgie, kas šos tēlus redz.
Olivers noteikti grib, lai strādājam kopā. Ir kāds iemesls, kāpēc viņš mūs izvēlējās.
Nu taču, Semīr!
Tas, kas zibatmiņā ir, noteikti ir svarīgi.
Kā zināt, ka varam uzticēties šim spokam?
Semīr, sit! Man kļūst garlaicīgi.
Labi, draudziņ! Esi gatavs? Aiziet!
Domāju: tā Olivers rāda, ka varam viņam uzticēties.
Labi, Oliver. Padodos. Kāds ir plāns?
CIEMA GRĀMATAS
Tā, Semīr, tu piedalīsies nelielā uzvedumā.
Mums tikai vajag klusu telpu,
gaismas, diskobumbu, Nijas klēpjdatoru un mikrofonu.
Un mums vajadzēs arī smadzenes, sirdi
un kaut ko, kas izskatās pēc drosmes.
Pārbaude.
DROSME
Ko teiksi? -Kāds drosmei sakars ar jāšanas balvu?
Tas var būt bīstams sports.
Manai māsai ir tik daudz balvu. Nezināju, kuru ņemt.
Ir labāka doma? -Gan jau izdosies.
Labi. Semīrs ar manu datoru var noslēpties aiz šī priekškara.
Bet mums vēl jāizdomā, kā šīs lietas forši iedot.
Kaut kā dramatiski.
Domāju: esam gatavi.
Iešu pēc viņiem. Lai veicas!
Sveicināti! Es esmu burvis.
Esmu atnācis pēc smadzenēm, Jūsu Augstība.
Viņš nav karalis, bet burvis. -Redzi? Tāpēc man vajag smadzenes.
Un, ja nav par daudz lūgts, man vajag drosmi.
Es zinu, ko jums vajag. Esmu burvis.
Es zinu visu.
Nuja. Atvainojos. Negribēju jūs aizvainot.
Vareni! Redz, ko sastrādāju. -Klusumu!
Es izpildīšu jūsu vēlēšanās.
Lauva, vienmēr nēsā sev līdzi šo balvu par drosmi!
Tā apliecina, ka briesmu brīdī tu esi drosmīgs.
Vajag lielu drosmi, lai jātu ar zirgu.
Jums taisnība. Īpaši, ja esi lauva.
Tieši tā.
Putnubiedēkli, te būs smadzenes.
Paldies. Šķiet, te ir kļūda vārdā "hipokamps".
Jā.
Redzi? Tāds bija mans nolūks - pierādīt, ka esi gudrs.
Tu pamanīji kļūdu.
Un tev, Dzelzs Meitene, - pašai sava sirds.
Vai tev tā patīk?
Tā nav man. Es sirdi negribu. To nevajag man, bet draudzenei.
Bet paldies. Noteikti viņai iedošu.
Nāku! Tūlīt.
Kurš tur aizmugurē ir?
Kaut kāds puisis.
Nē. Tas ir Semīrs.
Kas ir Semīrs?
Tas ir, kas ir Semīrs?
Labi. Nu jūs zināt patiesību.
Burvis ir Semīrs, bet to nevienam nedrīkst stāstīt.
Labs mēģinājums.
Nija, kāpēc?
Tu nesaproti.
Negribam būt ļauni, bet mums tiešām vajag to zibatmiņu.
Zināt, ko domāju es?
Jūs sadarbojaties ar raganu.
Pag, kur viņa varētu būt?
Dzelzs Meitene! Pagaidi!
Ko tad? Vēl kādus jūsu melus?
Palīgā!
Nu esat priecīgi?
Nē. Protams, ne. -Mums viņa jādabū atpakaļ.
Labi. Vairs nekādu melu.
Nekāda burvja nav.
Ko?
Bet tā nevar būt.
Vai sakāt, ka baidīšos no savas ēnas visu mūžu?
Klau, mums nevajadzēja jums melot. Tas bija nepareizi.
Bet, lūdzu, ticiet! Mēs gribam jums palīdzēt.
Domājam, ka zibatmiņā ir informācija, kas palīdzētu jums atgriezties Oza zemē
un šo noslēpumu atklāt.
Ko teiksiet?
Mums jāsadarbojas, lai izglābtu Dzelzs Meiteni. Vai piedalāties?
Mums laikam lielas izvēles nav.
Labi. Ko jums vajag?
Jūs abi varētu iet atpakaļ uz universitāti un pameklēt pērtiķus.
Varbūt Meiteni aiznesa tur. -Labi. Ir vērts mēģināt.
Novēliet veiksmi!
Kas jādara mums?
Tas, ko vajadzēja izdarīt jau agrāk.
Jāizlasa grāmata.
Viņa tiešām raganu nokaitināja.
Šis būs vareni. Nespēju sagaidīt. -Tieši tā.
Es te tā vienkārši nestāvēšu.
Drīksti ienirt un sarūsēt.
Jāpieraksta. Tas bija labi.
Nekad neesmu lasījusi grāmatu tik ātri.
CEĻŠ PIE BURVJA
Ļoti aizraujoša.
Tā ir tik laba!
Es to izbaudītu vairāk, ja nebūtu noraizējies par Dzelzs Meiteni.
Neticami! Viņa kaut ko no mums ir slēpusi.
Ko tu gribi teikt?
Dzelzs Meitene un ragana bija draudzenes, bet tad nopietni sastrīdējās.
Par ko tas strīds bija?
Nezinu. Tik tālu vēl neesmu.
Mēs redzējām pērtiķus.
Mēs bijām uni...
Mana mugura!
Universitātē?
Jā. Iesim, Lauva!
Kur tieši jūs pērtiķus redzējāt?
Tur.
Ūdenssporta centrs.
Varbūt ragana Dzelzs Meiteni aizvedusi uz baseinu.
Bet viņa sarūsēs.
Jā. Varbūt tieši to viņa grib.
Ejam!
Viņa ir tur!
Paskat, kas te.
Ko tu gribi? -Kā tev šķiet, ko es gribu?
Gribu, lai samaksā par to, ko man nodarīji.
Ko Dzelzs Meitene raganai nodarīja? -Nezinu. Es vēl lasu.
Es? Visu iesāki tu.
Tu esi ļauna. Zini, ko tev vajag? Sirdi.
Es ar prieku iemetīšu tevi ūdenī un skatīšos, kā tu sarūsē.
Uz priekšu! Tas nemainīs to, ka tā ir tava vaina.
Kas ir viņas vaina? Semīr, ātrāk!
Es lasītu ātrāk, ja tu uz mani nekliegtu.
Tūlīt būs.
Met iekšā!
Man kaut kas jādara. Jābūt drosmīgam.
Lauva, tu esi karalis. Tu esi karalis. Tu esi...
Ei! Liec viņu mierā!
Zelta cepure! Ar to ragana pārvalda pērtiķus.
O! Esam brīvi. -Šis darbs bija briesmīgs.
Atdod! Tūlīt ielidosi ūdenī.
Ja es, tad arī tu.
Arī ragana nedrīkst saslapināties. Viņa izkusīs.
Uzmanies!
Neticami, cik tas bija bailīgi.
Grāmatu izlasīju.
Es zinu, kas notiek.
Kas?
Neticu, ka viss sākās viesību dēļ.
Kas notika?
Pie Smaragda ezera bija lielas viesības.
Bija ielūgti visi, tikai ne es, jo tu mani neielūdzi.
Neielūdzu tāpēc, ka ūdenī tu kūsti.
Saprotams.
Tātad, lai atriebtos, tu viņu pārvērti par Dzelzs Meiteni?
Arī tas ir saprotams.
Kad viņa būtu guvusi mācību, pārvērstu atpakaļ,
bet viņa visiem pateica, ka esmu ļauna.
Mani iesauca par Ļauno Rietumu Raganu.
Jau tā cilvēki domā, ka esmu ļauna, jo esmu ragana,
un viņa to padarīja vēl sliktāku.
Cilvēki tiešām izdara pieņēmumus. Tici man! Es zinu.
Negribēju tevi sāpināt. Laikam es sāpināju pati sevi.
Vajadzēja tevi uzaicināt uz ezeru. Mēs būtu varējušas sēdēt prom no ūdens.
Un saukt tevi par ļaunu bija nejauki.
Pārvērst tevi par Dzelzs Meiteni arī.
Kaut būtu labāk tikusi galā ar jūtām!
Man tiešām žēl.
Arī man ir žēl.
Laikam burvis man vairs nav vajadzīgs.
Tad tāpēc gribēji viņu satikt? Lai dabūtu sirdi raganai?
Likās: ja viņai būtu sirds, viņa uz mani vairs tik ļoti nedusmotos.
Es nedusmojos.
Labākais burvju triks, kas redzēts.
Vai tu man to neiemācītu?
Viņai burvi varbūt nevajag, bet es joprojām gribu smadzenes.
Tev nevajag smadzenes, Putnubiedēkli. Tev jau ir. Vienmēr ir bijušas.
Ja būtu, manis dēļ visi nebūtu aplami nogriezušies uz magoņu lauku.
Magoņu negadījums bija mana vaina.
Jāvaino mani, nevis Putnubiedēkli.
Ko tu gribi pateikt?
Par magoņu lauku briesmām biju brīdināts gadiem,
bet, kad ceļi sazarojās, otrs ceļš veda pāri augstam kalnam.
Un tev ir bail no augstuma.
Tāpēc neko neteicu,
un, kad Putnubiedēklis ieteica iet caur magoņu lauku, es neiebildu.
Tāpēc es gribēju satikt burvi - lai dabūtu drosmi.
Tev nevajag drosmi, Lauva.
Paskat, ko izdarīji.
Jā, izglābi mani uz tramplīna. Tas bija ļoti drosmīgi.
Un vajadzēja lielu drosmi, lai atzītos par magoņu laukiem.
Tātad sakāt, ka esmu drosmīgs?
Vai nesaprotat? Jums nevienam burvi nevajag.
Jā. Putnubiedēkli, ir daudz veidu, kā būt gudram.
Tu esi neticami vērīgs.
Tu redzi to, ko citi neredz,
kā šaha figūras tajā video, kas deva mums pavedienu.
Kad caurām dienām stāvi laukā, biedējot putnus, iemācies pamanīt.
Dzelzs Meitene! -Melānija. Tas ir mans īstais vārds.
Melānij, tev nepārprotami ir laba sirds.
Tu šo darīji tāpēc, ka ilgojies pēc draudzenes.
Un...
Lūdzu.
Lai gan nezinu, kam to vajag, ja burvim ne.
Arī es nezinu, bet mēs noskaidrosim. -Jā.
Un ko tagad? -Tagad ir laiks jums atgriezties Oza zemē.
Kā lai to izdarām?
Putnubiedēkli un Lauvu var aiznest pērtiķi.
Melānija var braukt ar mani. Varēsim papļāpāt.
Paldies. -Mums jūsu pietrūks.
Čārlij! -Man tevis pietrūks.
Atceries, Nija! Vajag drosmi, lai atvērtos
un pateiktu, ko jūti, bet tas ir tā vērts.
Jūtos daudz labāk, kad esmu izstāstījis par magoņu laukiem.
Parunā ar mammu!
Paldies, Lauva.
Atā! -Atā!
Atā!
Kur viņi palika?
Atgriezās grāmatā.
Neprasi, kā, bet viņi ir prom.
Mums izdevās.
Nespēju noticēt.
Vēl neesam beiguši.
Jā.
Kā būs, būs.
Pilnīgi nekā.
Daiļrunīgais zemnieks - senlieta, ko mamma sūtīs uz Ēģipti.
Tas bija arī tajā video, ko atsūtīja Olivers.
Kādā valodā tas ir?
Domāju, ka tie ir hieroglifi no Senās Ēģiptes laikiem.
Loģiski. Olivers bija eģiptologs.
Un acīmredzot viņam bija neliela paranoja.
Slēpdams pa skolu šaha figūras
un rakstīdams valodā, kuru reti kāds prot,
šķiet, viņš negribēja, lai šis nonāk nepareizajās rokās.
Jā, bet kāpēc?
Nezinu.
Nofotografēšu, lai mājās varam vēl papētīt.
Mums jāatrod veids, kā to iztulkot.
Grāmata par hieroglifu tulkošanu.
Noderēs. Vakarā pamēģināšu.
Tātad skaidrs, ka šis noslēpums ir saistīts ar Daiļrunīgo zemnieku.
Un, ja to atklāsim, vai panāksim taisnīgumu?
Mamm?
Man tev kas jāsaka.
Kas tad?
Tev viss kārtībā?
Nē.
Es viņai teicu, ka palīdzu draudzenei izkraut mašīnu,
bet viņa neticēja un sāka saukt policiju.
Nezinu, kas būtu bijis, ja neatgrieztos Čārlijas tētis.
Žēl, ka tev tas bija jāpiedzīvo, mīļā.
Paldies, ka izstāstīji.
Es negribēju, jo zināju, ka dusmosies par to, ka braucu ar metro.
Par to parunāsim vēlāk.
Es nedusmojos uz tevi. Uz to dāmu gan dusmojos.
Es zinu, ka ir rasistiski cilvēki.
Tu man par to stāstīji,
bet...
ar mani tā laikam nebija noticis.
Ne šādi.
Zinu, cik tas ir briesmīgi.
Gribētu teikt, ka tas neatkārtosies, bet nevaru tev melot.
Būs cilvēki, kas izdarīs pieņēmumus par tevi tikai ādaskrāsas dēļ.
Man vajadzēja iebilst... vai viņai uzkliegt,
vai saukt palīgā, bet...
es sastingu.
Ei! Ieklausies! Tu neko sliktu neizdarīji. Dzirdi?
Un tev ne par ko nav jājūtas slikti.
Tā sieviete nosprieda par tevi, tiklīdz ieraudzīja, ka esi melnādaina.
Ko lai es tagad daru?
Kā lai panāku, ka tas neatkārtojas?
Tas ir grūti.
Rasisms pastāvēja jau pirms šīs valsts dibināšanas.
Bet tieši tādi drosmīgi jaunieši kā tu pret to ir cīnījušies.
Vienkārši esi tu pati, Nija!
Tu esi prātīga un gudra,
un tu esi labs cilvēks.
Zinu, ka padarīsi pasauli labāku.
Es tevi mīlu.
Paldies, mamm.
Lūdzu.
Vēlreiz atvainojos.
Paldies. Zinu - nav viegli, ka esmu mājās. Tu vairākus gadus gaidīji uz šo istabu.
Laikam būs jāpagaida mazliet ilgāk.
Tomēr šie bija labi mēneši.
Ei, parādi man kādu burvju triku!
Tiešām?
Bet zini - es tagad neesmu sagatavojusies, vai ne?
Tas bija labi.
Kāpēc tu smejies? Tas bija labi.
Nu labi - izjokoji.
Ar šo es tevi tiešām pārsteigšu - goda vārds. Tā, man ir monēta,
bet varu likt tai izzust.
Tas ir tikai sapnis. Es tepat esmu.
DAIĻRUNĪGAIS ZEMNIEKS
VIKFORDA UNIVERSITĀTE APCIEMO DAIĻRUNĪGO ZEMNIEKU!
Nespēju noticēt.
Ja nu tu kļūdies? Kā mēs to paskaidrosim?
Cerēsim, ka nekļūdos.
Tā vairs nav.
Atvainojiet! Kur ir Daiļrunīgais zemnieks? Tas bija tajā vitrīnā.
Tas tiek sūtīts uz muzeju Kairā.
Šodien? -Tieši tagad tiek iesaiņots.
Viss labi. Tā ir mana mamma.
Nija! Ko tu te dari? -Sveika, Nija!
Jūs esat bērni no Olivera kabineta, ja?
Jauno arheologu klubs?
Esi arheoloģijas klubā?
Jā, mamm. Paklau! Tas viss jāpārtrauc.
Mums jāredz Daiļrunīgais zemnieks.
Tas tevi interesē tagad? Es par to runāju mēnešiem.
Lūdzu! Jums jāpārtrauc.
Ko, lūdzu? -Nija! Kas te notiek?
Mums ir informācija par Daiļrunīgo zemnieku.
Paklausieties!
Semīr!
Te ir divi attēli.
Viena ir oficiālā fotogrāfija no universitātes interneta vietnes.
Otra Daiļrunīgā zemnieka fotogrāfija
ir uzņemta nesen bibliotēkā.
Kā redzat,
tās nesaskan.
Es nesaprotu.
Ko tu gribi teikt?
Zinu, ka izklausās neprātīgi, bet tas Daiļrunīgais zemnieks ir viltojums.
Tulkojusi Inguna Puķīte